PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

							         

Číslo:	2012/FH/3/1/047 	Bratislava, 30. november 2012	

Protimonopolný úrad Slovenskej republiky, odbor koncentrácií v správnom konaní 
č. 0023/OK/2012 začatom dňa 15.11.2012 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Mid Europa Partners LLP, so sídlom 161 Brompton Road, Londýn SW3 1EX, Spojené kráľovstvo, číslo spoločnosti OC310725, zastúpeným na základe plnej moci advokátskou kanceláriou Kinstellar, s.r.o. so sídlom Hviezdoslavovo námestie 13, 811 02 Bratislava, Slovenská republika, IČO 35 873 833, ktorá koná prostredníctvom substitučne splnomocnenej JUDr. Zuzany Hodoňovej, advokátky a konateľky advokátskej kancelárie Advokátska kancelária Zuzana Turayová, s.r.o., so sídlom Hviezdoslavovo námestie 13, 811 02 Bratislava, Slovenská republika, IČO 36 864 021, 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní nepriamej výlučnej kontroly podnikateľa Mid Europa Partners LLP, so sídlom 161 Brompton Road, Londýn SW3 1EX, Spojené kráľovstvo, číslo spoločnosti OC310725, nad podnikom podnikateľov Alpha medical, a.s. so sídlom Červenej armády 25, 036 01 Martin, Slovenská republika, IČO 31 647 758; Alpha medical Polska Sp. z o.o. so sídlom Wielicka 40/U1, 02-657 Varšava, Poľsko; SZ Laboratories, a.s. so sídlom Moldavská cesta 8/A, 040 11 Košice, Slovenská republika, IČO 46 413 456 prostredníctvom spoločnosti Gerlach Investment S.á.r.l. so sídlom 11-13 Boulevard de la Foire, L-1528, Luxembursko, na základe Zmluvy o kúpe akcií uzavretej dňa 13. 10.2012 medzi [...] ako predávajúcim a Gerlach Investment S.á.r.l. so sídlom 11-13 Boulevard de la Foire, L-1528, Luxembursko ako kupujúcim v spojení [...].

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 15.11.2012 podaním zaevidovaným pod č. 3521/2012 podnikateľom Mid Europa Partners LLP, so sídlom 161 Brompton Road, Londýn SW3 1EX, Spojené kráľovstvo, číslo spoločnosti OC310725 (ďalej len „MEP“) prostredníctvom JUDr. Zuzany Hodoňovej, advokátky a konateľky advokátskej kancelárie Advokátska kancelária Zuzana Turayová, s.r.o., so sídlom Hviezdoslavovo námestie 13, 811 02 Bratislava, Slovenská republika, IČO 36 864 021 (ďalej len „právny zástupca“) na základe substitučnej plnej moci udelenej spoločnosťou Kinstellar, s.r.o. so sídlom Hviezdoslavovo námestie 13, 811 02 Bratislava, Slovenská republika, IČO 35 873 833, ktorá je splnomocneným právnym zástupcom spoločnosti MEP, doručené oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním sa začalo správne konanie vo veci predmetnej koncentrácie vedené pod číslom SK 0023/OK/2012.

2.	V súlade so znením § 11 ods. 1 zákona začala dňa 16.11.2012 plynúť lehota 25 pracovných dní na vydanie rozhodnutia vo veci predmetnej koncentrácie.

3.	Podľa Oznámenia koncentrácie spočíva koncentrácia v získaní nepriamej výlučnej kontroly podnikateľa MEP nad podnikom podnikateľov Alpha medical, a.s. so sídlom Červenej armády 25, 036 01 Martin, Slovenská republika, IČO 31 647 758 (ďalej len „Alpha medical SK“), Alpha medical Polska Sp. z o.o. so sídlom Wielicka 40/U1, 02-657 Varšava, Poľsko (ďalej len „Alpha medical PL“); SZ Laboratories, a.s. so sídlom Moldavská cesta 8/A, 040 11 Košice, Slovenská republika, IČO 46 413 456 (ďalej len „SZ Laboratories“) prostredníctvom spoločnosti Gerlach Investment S.á.r.l. so sídlom 11-13 Boulevard de la Foire, L-1528, Luxemburg (ďalej len „Gerlach“), a to na základe Zmluvy o kúpe akcií uzavretej dňa 13. 10.2012 medzi [...] ako predávajúcim a Gerlach ako kupujúcim (ďalej len „Zmluva“). [...].  MEP získa na základe uvedeného 100% majetkovej účasti na základnom imaní a hlasovacích právach nad predmetnými spoločnosťami, a teda v prípade predmetnej transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) bod 2 zákona.

4.	Účastníkom konania v prípade predmetnej koncentrácie je podnikateľ  MEP, ktorý bude nad podnikom podnikateľa Alpha medical SK, Alpha medical PL a SZ Laboratories vykonávať nepriamu výlučnú kontrolu.

5.	Účastníkmi koncentrácie sú podnikateľ MEP na strane nadobúdateľa kontroly a podnikatelia Alpha medical SK, Alpha medical PL a SZ Laboratories na strane nadobúdaných subjektov. 

6.	Ako vyplýva z Oznámenia koncentrácie MEP je spoločnosť založená a existujúca podľa práva Spojeného kráľovstva. MEP je najvyššou materskou spoločnosťou viacerých dcérskych spoločností pôsobiacich najmä v oblasti zdravotníctva, mobilných a pevných telekomunikácií, káblovej televízie, dopravy, výroby a distribúcie tovarov a služieb, energetiky a maloobchodu. Spoločnosť MEP pôsobí na území Slovenskej republiky prostredníctvom spoločností [...]. MEP pôsobí v oblasti prevádzkovania služieb spoločných vyšetrovacích a liečebných zložiek v [...], pričom na území Slovenskej republiky v tejto oblasti v súčasnosti nepôsobí.

7.	Podľa Oznámenia koncentrácie spoločnosť Alpha medical SK je materskou spoločnosťou viacerých dcérskych spoločností pôsobiacich najmä v oblasti prevádzkovania zdravotníckych zariadení poskytujúcich služby spoločných liečebných a vyšetrovacích zložiek v Slovenskej a Českej republike.

8.	Podľa Oznámenia koncentrácie spoločnosť Alpha medical PL je materskou spoločnosťou pôsobiacou najmä v oblasti prevádzkovania zdravotníckych zariadení poskytujúcich služby spoločných liečebných a vyšetrovacích zložiek v Poľsku.

9.	Podľa Oznámenia koncentrácie SZ Laboratories je spoločnosť pôsobiaca najmä v oblasti prevádzkovania zdravotníckych zariadení poskytujúcich služby spoločných liečebných a vyšetrovacích zložiek v Slovenskej republike.

Záver

10.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia. 

11.	Z predložených informácií a podkladov v Oznámení koncentrácie úrad zistil, že nie je dôvod na vydanie rozhodnutia s odôvodnením v plnom rozsahu . 

12.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová	  	 
poverená zastupovaním riaditeľa
odboru koncentrácií		

Rozhodnutie sa doručuje:

Kinstellar, s.r.o.
Hviezdoslavovo námestie 13
811 02 Bratislava
Slovenská republika

K rukám JUDr. Zuzany Hodoňovej